**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 218 /2017**

**ΑΔΑ:** 6ΚΚ4ΩΨΑ-ΛΥΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 19ο/2017 Της 10Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης του έργου: Κατασκευή επενδεδυμένης τάφρου στην περιοχή Τζούκα της Τ.Κ. Αμμοτόπου και τρόπου εκτέλεσης ’’**

Στην Άρτα, σήμερα, ημέρα ΔΕΥΤΕΡΑ 10-04-2017 και ώρα 11:00 π.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **13272/10-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Κοσμάς Ηλίας**  **2. Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Ο Πρόεδρος εισηγούμενος το 2ο τακτικό θέμα: **Έγκριση πραγματοποίησης δαπάνης του έργου: Κατασκευή επενδεδυμένης τάφρου στην περιοχή Τζούκα της Τ.Κ. Αμμοτόπου και τρόπου εκτέλεσης.** έθεσε υπόψητης Επιτροπής την εισήγηση της ΤΥΔ η οποία αναφέρει τα εξής: Στην περιοχή Τζούκα της τοπικής κοινότητας Αμμοτόπου σε υφιστάμενη οδό, λόγω έντονης κλίσης παρατηρήθηκαν ζημιές στα ερείσματα της υπάρχουσας οδού. Είναι αναγκαία η κατασκευή επενδεδυμένης τάφρου σε μήκος 586,82 μέτρα.

Ύστερα από τα παραπάνω και λαμβάνοντας υπόψη:

1. Το ΠΔ 80/2016 παρ. 1α άρθρο 4
2. Τις σχετικές διατάξεις του Ν.4412/2016
3. Τον ΚΑ 64-7323.004 του προϋπολογισμού του Δήμου Αρταίων του έτους 2017 που ψηφίστηκε με την 446/2017 και 9/2017 αποφάσεις Δημοτικού Συμβουλίου
4. Την αρ. 6436/18-1-2017 απόφαση της αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός του Δήμου Αρταίων του οικονομικού έτους 2017
5. Το από 7 / 4 /2017 πρωτογενές αίτημα της υπηρεσίας μας (17REQ006039227)

Αιτούμαστε για την έγκριση πραγματοποίησης δαπάνης του έργου «**Kατασκευή επενδεδυμένης τάφρου στην περιοχή Τζούκα της ΤΚ Αμμοτόπου**» προϋπολογισμού 7.200,00€ καθώς και για τον τρόπο εκτέλεση της διαδικασίας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία η κ. Βασιλάκη -Μητρογιώργου ψήφισε Λευκό.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του Κ.Α. 64-7323-004 ποσού **7.200,00**€ με ΦΠΑ για το έργο: «**Kατασκευή επενδεδυμένης τάφρου στην περιοχή Τζούκα της ΤΚ Αμμοτόπου**» και τρόπο εκτέλεσης: Ανάθεση

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 218 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*